Αδόλφος Α΄ του Νάσσαου-Βίζμπαντεν-Ίντσταϊν

Ο Αδόλφος Α΄, γερμ. Adolf I (1307 - 17 Ιανουαρίου 1370) από τον Οίκο του Νάσσαου ήταν κόμης του Νάσσαου-Βίζμπαντεν-Ίντσταϊν. 

Βιογραφία
Ήταν ο πρωτότοκος γιος του Γκέρλαχ Α΄, κόμη του Νάσσαου και της πρώτης συζύγου του Αγνής, κόρης του Ερρίκου του νεότερου του Οίκου της Έσσης.

Το 1344 ο πατέρας του παραιτήθηκε υπέρ των δύο πρώτων γιων του, του Αδόλφου Α΄ και του Ιωάννη Α΄, που κυβέρνησαν μαζί. Ο πατέρας τους αποσύρθηκε στο κάστρο Ζόννενμπεργκ. Το 1355 διαίρεσαν την κτήση και ο πρώτος έλαβε το Βίζμπαντεν και το Ίντσταϊν, ενώ ο δεύτερος το Βάιλμπουργκ. Το 1361 απεβίωσε ο Αδόλφος Α΄ και το Ζόννενμπεργκ κληρονόμησε ο νεότερος αδελφός τους Ρούπρεχτ.

Ο Αδόλφος Α΄ απεβίωσε το 1370 σε ηλικία 63 ετών και τον διαδέχθηκαν οι γιοί του: ο Γκέρλαχ Β΄ στο Βίζμπαντεν και ο Βάρλαμ Δ΄ στο Ίντσταϊν.

Οικογένεια
Νυμφεύτηκε τη Μαργαρίτα, κόρη του Φρειδερίκου Δ΄ Χοεντσόλερν, βουργράβου της Νυρεμβέργης και είχε τέκνα:
 Γκέρλαχ Β΄ 1333-1386, κόμης του Νάσσαου-Βίζμπαντεν.
 Φρειδερίκος απεβ. 1376.
 Αγνή απεβ. 1376, παντρεύτηκε τον Βέρνερ Δ΄, κόμη του Βίτγκενσταϊν.
 Ελισάβετ απεβ. 1389, παντρεύτηκε τον Ντίτριχ Η΄, κόμη του Κατσενέλνμπογκεν.
 Αδόλφος 1353-1390, αρχιεπίσκοπος του Μάιντς.
 Ιωάννης Α΄ 1353-1420.
 Βάλραμ Δ΄ 1354-1393, κόμης του Νάσσαου-Ίντσταϊν.
 Αικατερίνη απεβ. 1403, παντρεύτηκε τον Ράινχαρντ Δ΄, κόμη του Βέστερμπουργκ.
 άλλα έξι τέκνα.

 Παραπομπές 

Κατηγορία:Οίκος του Νάσσαου